
BIROUL PERMANENT

AL

CAMEREI DEPUTAŢILOR


În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru abrogarea Legii nr.355/2003 privind răspunderea transportatorilor aerieni şi a operatorilor aeronavelor civile care efectuează operaţiuni aeriene civile în spaţiul aerian naţional, a Legii nr.491/2004 privind obligaţia de serviciu public pe rute aeriene interne şi a Ordonanţei Guvernului nr.52/2002 privind stabilirea unui sistem de compensare de către transportatorii aerieni pentru pasagerii cărora li s-a refuzat îmbarcarea pe curse aeriene regulate, primit cu nr.P.L.x 251 din 16 aprilie 2007.


Prin obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Iulian Iancu

R A P O R T
asupra proiectului de Lege pentru abrogarea Legii nr.355/2003 privind răspunderea transportatorilor aerieni şi a operatorilor aeronavelor civile care efectuează operaţiuni aeriene civile în spaţiul aerian naţional, a Legii nr.491/2004 privind obligaţia de serviciu public pe rute aeriene interne şi a Ordonanţei Guvernului nr.52/2002 privind stabilirea unui sistem de compensare de către transportatorii aerieni pentru pasagerii cărora li s-a refuzat îmbarcarea pe curse aeriene regulate



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 251 din 16 aprilie 2007, pentru dezbatere în fond, cu proiectul de Lege pentru abrogarea Legii nr.355/2003 privind răspunderea transportatorilor aerieni şi a operatorilor aeronavelor civile care efectuează operaţiuni aeriene civile în spaţiul aerian naţional, a Legii nr.491/2004 privind obligaţia de serviciu public pe rute aeriene interne şi a Ordonanţei Guvernului nr.52/2002 privind stabilirea unui sistem de compensare de către transportatorii aerieni pentru pasagerii cărora li s-a refuzat îmbarcarea pe curse aeriene regulate.



Ca urmare a aderării României la Comunitatea Europeană, a fost emis un proiect de lege pentru abrogarea unor acte normative din domeniul aviaţiei civile, care se suprapun regulamentelor şi directivelor existente şi care se aplică în toate statele membre ale Uniunii Europene.



Proiectul de lege a fost avizat favorabil de Consiliul Legislativ, cu nr.1788 din 22 decembrie 2006, cu observaţii şi propuneri care au fost preluate în text.


Proiectul de lege a fost adoptat de Senat în şedinţa din 10 aprilie 2007.



Proiectul de lege a fost avizat favorabil de Comisia juridică, de disciplină şi imunităţi, cu nr.P.L.x 251/16.04.2007, în forma adoptată de Senat.



Proiectul de lege a fost examinat în şedinţa comisiei din data de 9 mai 2007.



La lucrările comisiei au fost prezenţi 19 deputaţi din totalul de 23 deputaţi membri ai comisiei.



La dezbaterile asupra proiectului de lege au participat specialişti din cadrul Ministerului Transporturilor sub conducerea domnului secretar de stat Barna Tanczos.



În urma dezbaterilor, membrii comisiei au hotărât să propună plenului Camerei Deputaţilor adoptarea proiectului de lege cu amendamente admise, care se referă la prevederile regulamentelor europene care se aplică începând cu data de 1 ianuarie 2007.



Prin obiectul de reglementare şi conţinutul său, proiectul de lege face parte din categoria legilor ordinare.


Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

A M E N D A M E N T E     A D M I S E

	Nr.

crt.
	Proiect de lege adoptat de Senat
	Amendamente admise
	Motivaţia

	0
	1
	2
	3

	1
	LEGE

pentru abrogarea Legii nr.355/2003 privind răspunderea transportatorilor aerieni şi a operatorilor aeronavelor civile care efectuează operaţiuni aeriene civile în spaţiul aerian naţional, a Legii nr.491/2004 privind obligaţia de serviciu public pe rute aeriene interne şi a Ordonanţei Guvernului nr.52/2002 privind stabilirea unui sistem de compensare de către

transportatorii aerieni pentru pasagerii cărora  li s-a refuzat îmbarcarea pe curse aeriene regulate


	Nemodificat
	

	2
	ARTICOL UNIC. – Se abrogă Legea nr.355/2003 privind răspunderea transportatorilor aerieni şi a operatorilor aeronavelor civile care efectuează operaţiuni aeriene civile în spaţiul aerian   naţional,
	Art.I. – Se abrogă Legea nr.355/2003 privind răspunderea transportatorilor aerieni şi a operatorilor aeronavelor civile care efectuează operaţiuni aeriene civile în spaţiul aerian naţional,    publicată   în    Monitorul   Oficial   al 
	Necesitatea cunoaşterii regulamentelor comunitare care se aplică direct în locul legii abrogate.


	0
	1
	2
	3

	
	publicată în Monitorul Oficial al României, Partea I, nr.524 din 21 iulie 2003, Legea nr.491/2004 privind obligaţia de serviciu public pe rute aeriene interne, publicată în Monitorul Oficial al României, Partea I,nr.1096 din 24 noiembrie 2004, şi Ordonanţa Guvernului nr.52/2002 privind stabilirea unui sistem de compensare de către transportatorii aerieni pentru pasagerii cărora  li s-a refuzat îmbarcarea pe curse aeriene regulate, publicată în Monitorul Oficial al României, Partea I, nr.609 din 16 august 2002, aprobată cu modificări prin Legea nr.636/2002.


	României,  Partea I,  nr.524 din 21 iulie 2003, ca urmare a aplicării directe a Regulamentului Consiliului (CE) nr.2027/97 din 9 octombrie 1997 privind răspunderea transportatorilor aerieni în caz de accident, astfel cum a fost amendat de Regulamentul (CE) nr.889/2002 al Parlamentului European şi al Consiliului din 13 mai 2002, precum şi a Regulamentului (CE) nr.785/2004 al Parlamentului European şi al Consiliului din 21 aprilie 2004 privind cerinţele de asigurare pentru transportatorii aerieni şi operatorii aeronavelor.

	

	3
	______
	Art.II. – Se abrogă Legea nr.491/2004 privind obligaţia de serviciu public pe rute aeriene interne, publicată în Monitorul Oficial al României, Partea I, nr.1096 din 24 noiembrie 2004, ca urmare a aplicării directe a Regulamentului Consiliului (CEE) nr.2408/92 din 23 iulie 1992 privind accesul transportatorilor aerieni comunitari pe rutele intracomunitare.

	Necesitatea cunoaşterii regulamentelor comunitare care se aplică direct în locul legii abrogate.



	4
	______
	Art.III. – Se abrogă Ordonanţa Guvernului nr.52/2002 privind stabilirea unui sistem de compensare de către transportatorii aerieni pentru pasagerii cărora li s-a refuzat îmbarcarea pe curse aeriene regulate, publicată în Monitorul Oficial al României, Partea I, nr.609 din 16 august 2002, aprobată cu modificări prin Legea nr.636/2002, ca urmare a aplicării directe a Regulamentului (CE) nr.261/2004 al Parlamentului European şi al Consiliului din 11 februarie 2004 care stabileşte regulile comune de compensare şi asistenţă acordate pasagerilor în cazul refuzului la îmbarcare şi al anulării sau întârzierii de lungă durată a unui zbor.

	Necesitatea cunoaşterii regulamentelor comunitare care se aplică direct în locul legii abrogate.




                              PREŞEDINTE,                                                                           SECRETAR,

                                Iulian Iancu                                                                              Aurelia Vasile

Consilier parlamentar,

Daniel Bădina

